Α.Ο. Οικονόμος Τσαριτσάνης

Ο Αθλητικός Όμιλος Οικονόμος Τσαριτσάνης είναι αθλητικός ποδοσφαιρικός σύλλογος της Τσαριτσάνης του Νομού Λάρισας. Ο Οικονόμος Τσαριτσάνης είναι ένα από τα πλέον ιστορικά σωματεία του Νομού, μετρώντας πολλές διακρίσεις στο χώρο του επαγγελματικού και ερασιτεχνικού ποδοσφαίρου, έχοντας κατακτήσει το πρωτάθλημα της Ε.Π.Σ. Λάρισας το 1985, το 2010 και το 2018.

 Ιστορία 
 Ίδρυση και Όνομα 
Ιδρύθηκε το 1953 με αριθμό μητρώου EΠΌ το 548 με την ονομασία «Αθλητικός Όμιλος Οικονόμος Τσαριτσάνης», έπειτα από την συγχώνευση των τοπικών σωματείων: «Οικονόμος», «Άρης», «Δάφνη» και «Τούγια» (με αρχηγό τον Ντίνο Οικονομίδη). Πήρε το όνομα του από τον Τσαριτσανιώτη διδάσκαλο του γένους, λόγιο και κληρικό Κωνσταντίνο Οικονόμου ο εξ Οικονόμων.

Στις 25 Ιανουαρίου 1953 έγινε η ιδρυτική γενική συνέλευση, στην οποία αποφασίστηκε η ίδρυση του Αθλητικού Ομίλου Τσαριτσάνης «Οικονόμος Εξ Οικονόμων». Οι πρωτεργάτες αυτού του εγχειρήματος ήταν οι εξής: Αλέξανδρος Βαρσάμης, Γιώργος Καψάλης, Δημήτρης Ευαγγέλου, ο Νίκος Νικολάου, Δημήτρης Σελιώτης καθώς και Καρτελίδης και Καραπούζης, καθηγητές στην Οικονόμειο Σχολή. Η ίδρυσή του έγινε στο Πρωτοδικείο Βόλου καθώς η πόλη της Λάρισας δεν είχε εκείνη την εποχή δική της ένωση ποδοσφαιρικών σωματείων. Ο πρώτος Πρόεδρος της ομάδας ήταν ο Γιώργος Καψάλης ενώ επίτιμοι Πρόεδροι διετέλεσαν: ο Ανθυπαστυνόμος Mαργιωλής καθώς και οι καθηγητές Καρτελίδης και Καραπούζης.

Αναγνωρίζεται με την απόφαση 228 πρωτοδικείου Λάρισας της 22/05/1953. Έτσι γίνεται το πρώτο αναγνωρισμένο σωματείο της επαρχίας Ελασσόνας και το 13ο του Νομού Λάρισας. Εγγράφεται στην δύναμη της Ε.Π.Σ. Θεσσαλίας και στην δύναμη της Ε.Π.Ο με αριθμό μητρώου 548. Ήταν επίσης ένα από τα ιδρυτικά σωματεία της Ε.Π.Σ. Λάρισας την περίοδο 1960-61.

 Οι πρώτες χρονιές 
Από την περίοδο 1953 εώς 1960 η αγωνιστική δράση του Οικονόμου σήμαινε ποδοσφαιρικούς αγώνες σε όλη τη Θεσσαλία. Οι πρώτοι αγώνες δίνονταν σε γήπεδα της Λάρισας, του Βόλου και των Τρικάλων. Η ομάδα αγωνιζόταν στην τότε Γ' ερασιτεχνική κατηγορία. Το ρόστερ της πρώτης ομάδας του Οικονόμου 1953-54: Μητσιμπόνας Κώστας, Μητσιμπόνας Αθαν. (Τερματοφύλακες), Βαρσάμης Γιώργος, Σαπουνάς Φίλιππος, Σαπουνάς Ορέστης, Μητσιούλης Γιάννης, Βάρσος Κίμων, Μητσιμπόνας Χαρίλαος, Κακαδιάρης Πέτρος, Καψάλης Νίκος, Σαπουνάς Κλεάνθης, Δραγατογιάννης Αθαν., Ζήσαρος Αθανάσιος, Τζιούργκανος Γιώργος, Ζήσαρος Κώστας, Λιώσης Γιώργος, Ζήσαρος Δημήτρης, Φακίτσας Τάκης, Καραναστάσης Νίκος, Μπίτος Σωτήρης, Σταύρος Ποδάρας, Μητσιμπόνας Γιώργος, Λαμπρόνικος Μένιος Μέσος.

 Οι δεκαετίες 1960 έως 1990 
Οι περισσότεροι των πρώτων ποδοσφαιριστών μαζί με νέους που προστεθήκαν (Σκάνζος Ευριπίδης, Δραχαλίβας Νέστωρας, Μαντζιώκας Τάκης, Πάνος Ξυνός, Νίκος Πάσχος, αδελφ. Χατζηαθανασίου) οδήγησαν τον Οικονόμο στο πρώτο του πρωτάθλημα Γ' Ε.Π.Σ.Λ την περίοδο 1964-65. Το 1965-66 ακολούθησε νεος τίτλος στη Β' κατηγορία.1965-66 Tην σαιζόν 1970-71 αγωνίστηκε στη B' ΕΠΣΛ (τερμάτισε 6ος) 1970-71 και την επόμενη χρονιά κατέκτησε τον τίτλο και την ανοδο. To 1973–74 αγωνίστηκε στη A' ΕΠΣΛ (4ος). To 1976-77 τερμάτισε 2ος στην Α' ΕΠΣΛ.

Την περίοδο 1983-84 τερμάτισε 2ος στην Α' ΕΠΣΛ και την επόμενη χρονιά κατέκτησε τον τίτλο για πρώτη φορά στην ιστορία του.Ο κύκλος στην Α' ΕΠΣΛ έκλεισε τον Μάιο του 1992. To 1997-98 τερμάτισε 2ος στη Β' κατηγορία και ανήλθε στην Α' ΕΠΣΛ. Το ρόστερ της ανόδου του 1997-98 με πρόδρο το Θανάση Δαγκλή αποτελούσαν: Παν. Νούσιας (τερματοφύλακας), Δαλτσογιάννης, Πάσχος, Τζούργκανος, Τζήκας, Δράκος, Μπούρης, Κυριζόπουλος, Νταρής, Ευαγγέλου, Νούσιας, Φουρλής, Αναγνωστούλης. Ο Οικονόμος παρέμεινε στην Α' ΕΠΣΛ για δυο χρόνια.

 Οι δεκαετίες 2000 έως 2020 
Το ξεκίνημα της νέας χιλιετίας (2001-2008) βρήκε τον Οικονόμο στην παρακμή της Β΄ κατηγορίας.Tην σαιζόν 2007-08 τερμάτισε 2ος στην Β' ΕΠΣΛ κερδίζοντας την άνοδο στην Α' ΕΠΣΛ.Την περίοδο 2008-2009 έχασε το πρωτάθλημα και την άνοδο στη Δ' Εθνική Κατηγορία, για πρώτη φορά στην ιστορία του την τελευταία αγωνιστική,τα κατάφερε όμως τη σεζόν 2009-10. Κατέκτησε το 2ο του πρωτάθλημα της Ε.Π.Σ. Λάρισας και προβιβάστηκε στη  Δ' Εθνική Κατηγορία .Την αμέσως επόμενη περίοδο αναδείχθηκε πρωταθλητής του 4ου ομίλου της Δ' Εθνικής κερδίζοντας για πρώτη φορά στην ιστορία του την άνοδο στη Γ' Εθνική κατηγορία.

Τη σεζόν 2011-12 ο Οικονόμος έγινε η πρώτη και μοναδική μέχρι σήμερα ομάδα της επαρχίας Ελασσόνας οποία μετατράπηκε σε Ποδοσφαιρική ανώνυμη εταιρεία και αγωνίστηκε σε επαγγελματικό πρωτάθλημα (Football League 2) και έφτασε πολύ κοντά στην τρίτη συνεχόμενη άνοδο στη Β' Εθνική, την οποία έχασε για ένα βαθμό στα Play Off. Στη Γ' Εθνική παρέμεινε για 5 περιόδους. Υποβιβάστηκε την σεζόν 2015-16  και επέστρεψε στα τοπικά πρωταθλήματα του Νομού Λάρισας. Την σεζόν 2016-17 κατέκτησε την 4η θέση και διεκδίκησε την άνοδο στην Γ´ Εθνική μέσω των μπαράζ. Τελικά τερμάτισε στην τρίτη θέση και δεν κατάφερε να ανέβει. Το 2017–18 κατέκτησε το πρωτάθλημα της Α' ερασιτεχνικής κερδίζοντας την άνοδο στην Γ' Εθνική. Στην Γ´ Εθνική έμεινε τρία χρόνια και υποβιβάστηκε ξανά στα τοπικά.

To 2018 o Οικονόμος Τσαριτσάνης του Κώστα Κατσάρα επικράτησε στον τελικό Kυπελλου ΕΠΣΛ στο στάδιο Αλκαζάρ του Αχιλλέα Φαρσάλων, στη δεύτερη συμμετοχή του σε τελικό.Ιστορικός τίτλος για τον Οικονόμο - eleftheria.gr Το ρόστερ του AO Οικονόμου την αγωνιστική περίοδο 2017-18 απαρτιζόταν από τους παρακάτω ποδοσφαιριστές: Παν.Νούσιας (τερματοφύλακας), Νάνος, A.Πούτας, Κολιός, Κουμπούρας, Μιφτάρι, Λεβέντης, Σ.Χάμος, Καραλούλης, Σαπάκος, Ζηρδέλης, Τόλιος, Δραχαλίβας, Παπαγεωργίου, Ντούφας.

 Το ρεκόρ χατ-τρικ του Αλέξη Νικούλη 
O μεσοεπιθετικός Αλέξης Νικούλης σημείωσε χατ-τρικ με εκτελέσεις φάουλ στις 10 Οκτωβρίου 2010  στην αναμέτρηση του Οικονόμου με τον Απόλλωνα Λάρισας (4-1) για τη Δέλτα Εθνική, μία επίδοση που συγκαταλέγεται στα παγκόσμια ρεκόρ. Το ρόστερ του πρωταθλητή του 4ου ομίλου της Δ’ Εθνικής, AO Οικονόμου, την αγωνιστική περίοδο 2010-11 απαρτιζόταν από τους παρακάτω ποδοσφαιριστές: Πουλάκης, Ξεσφίγγης, Καρανάσιος (τερματοφύλακες), Μπαράς, Οικονόμου, Μαντζαφούλης, Παλαμίδας, A.Διγκόζης, Βούλγαρης, Μπαλής, I.Βαΐτσης, Φλίγκος, Ζαχαράκης, Μενίκου, A.Χατζηλιόντας, A.Νικούλης, Λιούσκας, Κολοβός, B.Ταχτιντής, Βούλγαρης, Μπαχτσιβάνος, Κουτρούλιας, Στάθης, Φτίκας, Παπακωνσταντίνου, Μπίκος, A.Πούτας. Προπονητής o Καλτέκης Γιώργος.

 Συμμετοχή σε Πρωταθλήματα 
 Ε.Π.Σ. Λάρισας: Το 2000 προστέθηκε και 4η «ενδιάμεση» κατηγορία (Α΄, Β΄, Β1 και Γ΄ αρχικά και Α, Α1, Β΄ και Γ΄ από την περίοδο 2001-02). Το 2018 αποφασίστηκε η κατάργηση της Γ΄ κατηγορίας. Το 2021 οι τρεις κατηγορίες μετονομάστηκαν, λαμβάνοντας τις προ του 2000 ονομασίες τους (Α΄, Β΄ και Γ΄ κατηγορία).
 Το 1991 η Β και η Γ Εθνική εντάχθηκαν στο επαγγελματικό ποδόσφαιρο και την ευθύνη διοργάνωσής τους ανέλαβε η Ε.Π.Α.Ε.
 Την περίοδο 2013-14 η Football League 2 και η Δ΄ Εθνική καταργήθηκαν και επανήλθε η Γ΄ Εθνική Κατηγορία ως τρίτη και τελευταία εθνική κατηγορία του Ελληνικού ποδοσφαίρου.
 Συμπεριλαμβανομένης της περιόδου 2024–25 και επί συνόλου 65 αγωνιστικών περιόδων που διεξήχθησαν στην Ε.Π.Σ. Λάρισας, οι σύλλογοι με τις περισσότερες παρουσίες στην A΄ Κατηγορία απο την επαρχία Ελασσόνας είναι ο Οικονόμος με 30, ο Π.Ο.Ε. με 30 συμμετοχές και ακολουθεί η Δόξα Βλαχογιαννίου με 20. Ο μόνος σύλλογος που λαμβάνει μέρος ανελλιπώς σε όλα τα πρωταθλήματα από καταβολής της Ε.Π.Σ. Λάρισας από την επαρχία Ελασσόνας είναι ο Οικονόμος Τσαριτσάνης.

 Περίοδος Κατηγορία Θέση Παρατηρήσεις1953-54Γ' Ε.Π.Σ. Θεσσαλίας -1954-55Γ' Ε.Π.Σ. Θεσσαλίας -1955-56Γ' Ε.Π.Σ. Θεσσαλίας31956-57Γ' Ε.Π.Σ. Θεσσαλίας21957-58Γ' Ε.Π.Σ. Θεσσαλίας21958-59Γ' Ε.Π.Σ. Θεσσαλίας31959-60Γ' Ε.Π.Σ. Θεσσαλίας2 1960-61Γ'  Ε.Π.Σ. Λάρισας2 1961-62 Γ' Ε.Π.Σ.Λ4 1962-63 Γ' Ε.Π.Σ.Λ21963-64Γ' Ε.Π.Σ.Λ 31964-65Γ' Ε.Π.Σ.Λ1Πρωταθλητής1965-66Β' Ε.Π.Σ.Λ1Πρωταθλητής1966-67Α΄ ΕΠΣΛ8υποβιβασμός1967-68Β' Ε.Π.Σ.Λ 101968-69Β' Ε.Π.Σ.Λ61969-70B' Ε.Π.Σ.Λ31970-71B' Ε.Π.Σ.Λ61971-72Β' Ε.Π.Σ.Λ1Πρωταθλητής1972-73Α΄ ΕΠΣΛ 5 1973-74Α΄ ΕΠΣΛ 4 1974-75Α΄ ΕΠΣΛ 5  1975-76Α΄ ΕΠΣΛ 8  1976-77Α΄ ΕΠΣΛ 6 1977-78Α΄ ΕΠΣΛ21978-79Α΄ ΕΠΣΛ 41979-80Α΄ ΕΠΣΛ 61980-81Α΄ ΕΠΣΛ71981-82Α΄ ΕΠΣΛ71982-83Α΄ ΕΠΣΛ31983-84Α΄ ΕΠΣΛ21984-85Α΄ ΕΠΣΛ1Πρωταθλητής1985-86Α΄ ΕΠΣΛ9υποβιβασμός1986-87Β' Ε.Π.Σ.Λ1Πρωταθλητής1987-88Α΄ ΕΠΣΛ51988-89Α΄ ΕΠΣΛ41989-90Α΄ ΕΠΣΛ101990-91Α΄ ΕΠΣΛ9 Περίοδος Κατηγορία Θέση Παρατηρήσεις1991-92Α΄ ΕΠΣΛ15υποβιβασμός1992-93Β' Ε.Π.Σ.Λ51993-94Β' Ε.Π.Σ.Λ51994-95Β' Ε.Π.Σ.Λ11 1995-96Β' Ε.Π.Σ.Λ13 1996-97Β' Ε.Π.Σ.Λ13 1997-98Β' Ε.Π.Σ.Λ2Συμμετοχή στα Play off ανόδου, 1η,άνοδος 1998-99Α΄ ΕΠΣΛ91999-00Α΄ ΕΠΣΛ14υποβιβασμός2000-01Β' Ε.Π.Σ.Λ52001-02Α1' Ε.Π.Σ.Λ72002-03Α1' Ε.Π.Σ.Λ52003-04Α1' Ε.Π.Σ.Λ62004-05Α1' Ε.Π.Σ.Λ13υποβιβασμός2005-06Β' Ε.Π.Σ.Λ2Συμμετοχή στα Play off ανόδου, 1η,άνοδος2006-07Α1' Ε.Π.Σ.Λ10 2007-08Α1' Ε.Π.Σ.Λ2άνοδος 2008-09Α΄ ΕΠΣΛ2 2009-10Α΄ ΕΠΣΛ1Πρωταθλητής2010–11Δ΄ Εθνική1Πρωταθλητής2011–12Football League 23Συμμετοχή στα Play off ανόδου2012–13Football League 2122013-14Γ´ Εθνική22014-15Γ´ Εθνική8 2015-16Γ´ Εθνική11υποβιβασμός2016-17Α΄ ΕΠΣΛ 3Συμμετοχή στα Play off ανόδου2017-18Α΄ ΕΠΣΛ 1Πρωταθλητής 2018-19 Γ´ Εθνική82019-20Γ´ Εθνική112020–21Γ´ Εθνική14υποβιβασμός2021-22Α΄ ΕΠΣΛ 3Συμμετοχή στα Play off ανόδου2022-23Α΄ ΕΠΣΛ42023-24Α΄ ΕΠΣΛ42024-25Α΄ ΕΠΣΛ 12

 Τίτλοι – Διακρίσεις 
ΚατηγορίαΔιαστή-
ματαΑγωνιστικές
περίοδοιΠρωταθλητήςΆλλη διάκρισηΆνοδοι
απόΥποβιβα-
σμοί απόΓ΄Εθνικη28—1 φορα δευτεραθλητής :
2013-14--2Δ' Εθνικη111 φορα
2011—10Α΄ Ε.Π.Σ.Λ7303 φορές:
1985,2010 και 20183 φορές δευτεραθλητής :
1977,1984,200924B΄(Α1') Ε.Π.Σ.Λ6203 φορές:
1966,1972,19872 φορές δευτεραθλητής :
1998 και 200851Γ΄ (B΄) Ε.Π.Σ.Λ.
Γ΄ Ε.Π.Σ.Θ.2131 φορα
19656 φορές δευτεραθλητής
1957,1958,1960

1961,1963,200620Δ΄(Γ΄) Ε.Π.Σ.Λ00ΣΥΝΟΛΟ72107
Ο Οικονόμος έχει κατακτήσει:
 1 πρωτάθλημα Δ΄ Εθνικής (2010–11)
 3 πρωταθλήματα Α΄ Ε.Π.Σ. Λάρισας (1984-85, 2009-10, 2017-18)
 1 Κύπελλο Ε.Π.Σ. Λάρισας (2017-18)
 3 πρωταθλήματα B΄ Ε.Π.Σ. Λάρισας (1965-66, 1971-72, 1986-87)
 1 πρωτάθλημα Γ΄ Ε.Π.Σ. Λάρισας (1964-65)

Έχει επίσης τις ακόλουθες διακρίσεις:
 1 δεύτερη θέση στο πρωτάθλημα Γ΄ Εθνικής (2013–14)
 1 τρίτη θέση στο πρωτάθλημα Γ΄ Εθνικής (2011–12)
 2 προκρίσεις στο 2 γύρο του Κυπέλλου Ελλάδας (2011-12, 2018-19)
 3 Δευτεραθλητής στο πρωτάθλημα Α΄ Ε.Π.Σ. Λάρισας (1977-78, 1983-84, 2008-09)
 2 Φιναλίστ Κυπέλλου Ε.Π.Σ. Λάρισας: (1973-74, 2019-20)
 1 συμμετοχή σε τελικό Σούπερ καπ (2010-11)

 Πρόεδροι 

  Γιώργος Καψάλης (1953- )
  Βασιλείου Αχιλλέας
  Βαρθολομός Βασίλειος (1970-1971)
  Μαντζιώκας Ευάγγελος (1971-1972)
  Μπάλαλας Κωνσταντίνος (1972-1973)
  Ζήσαρος Αθανάσιος (1973-1979)
  Δημουλας Νικόλαος (1981-1982)
  Τσιμπόλης Νικόλαος (1988-1991)
  Μπέλτσιος Νικόλαος (1991-1995)
  Αναγνωστούλης Ζήσης (1995-1996)
  Δαγκλής Αθανάσιος (1996-2000)
  Πίγκας Δημήτριος (2000-2001)
  Πίπιλας Θωμάς (2001-2002)
  Πίγκας Δημήτριος (2002-2004)
  Δραχαλίβας Κωνσταντίνος (2004-2005)
  Πίγκας Δημήτριος (2005-2007)
  Τόλιος Ιωάννης (2007-2012)
  Μπέης Ιωάννης,(2012-2013)
  Μουλτσιάς Χρήστος (2013-2019)
  Βατάλης Κωνσταντίνος (2019-2020)
  Μιχούλης Δημήτριος (2020-2022)
  Αναγνωστούλης Σταύρος (2022-2023)
  Μουλτσιάς Χρήστος (2023-2025)
  Αναγνωστούλης Σταύρος (2025-2026)

 Αξιόλογοι ποδοσφαιριστές 

  Γιώργος Μητσιμπόνας
  Κωνσταντίνος Μπανούσης
  Άγγελος Διγκόζης
  Θανάσης Μπασμπάνας
  Παναγιώτης Νούσιας 
  Πάσχος Ευάγγελος
  Μπαλής Δημήτριος
  Νίκος Σβαρνας
  Δημήτρης Αξούριστος
  Φτίκας Ευάγγελος
  Βαγγέλης Κολιός Περιζήτητος ο Κολιός (2011) - Onsports.gr

  Γιάννης Βαϊτσης
  Θέμης Κυριζόπουλος
  Τζούργκανος Αθανάσιος
  Αντωνης Πούτας
  Απόστολος Τσιανάκας
  Αλέξης Νικούλης
  Ανδρέας Χατζηλιόντας
  Βασίλης Γαβριήλ
  Τάκης Ντάρης
  Νίκος Βίτκος
   Μπλέντι Μούτσα

 Αξιόλογοι προπονητές 
  Γιώργος Καλτέκης
  Βασίλης Μπακογιάννης Ο Βασίλης Μπακογιάννης νέος προπονητής του Οικονόμου, 27 Δεκεμβρίου 2022 - elassonanews.gr
  Κώστας Κατσάρας
  Τάσος Μπεριτζάς Δεν αλλάζει συνήθειες ο Οικονόμος Τσαριτσάνης - AthleticLarissa.gr

 Έδρα 
O Οικονόμος χρησιμοποιεί το Δημοτικό γήπεδο Τσαριτσάνης «Γιώργος Μητσιμπόνας» που έχει χωρητικότητα 550 ατόμων και διαθέτει σκεπαστή εξέδρα.

 Αντιπαλότητες 
O Π.Ο. Ελασσόνας θεωρείται ο «αιώνιος» αντίπαλος από τη δεκαετία του '50. Έχουν σημειωθεί πάρα πολλά ντέρμπι με τα γηπεδα των δυο ομάδων να είναι σχεδόν πάντα γεμάτα.Μεγάλο τοπικό ντέρμπι ανάμεσα σε Οικονόμο Τσαριτσάνης και ΠΟE - www.elassonanews.gr Στην πρωτη χρονιά της ΕΠΣΛ 1960-61 Οικονόμος και ΠΟΕ βρεθηκαν στον ίδιο ομιλο της Γ κατηγορίας με τον ΠΟΕ να κερδίζει το πρωτάθλημα. Οι δύο ομάδες διεκδικούσαν στήθος με στήθος τον τίτλο της Α' ΕΠΣΛ του 2008-09 με νικητή τον Π.Σ.E. Την περίοδο 2010-11 οι δύο ομάδες αγωνίστηκαν στην Δ' Εθνική Κατηγορία με τον Οικονόμο να κερδίζει το πρωτάθλημα και τον ΠΣΕ να τερματίσει 6ος.Eπίσης συναντήθηκαν στα ημιτελικά του Κυπέλλου του 2018 με νικητή τον Οικονόμο .Την Πέμπτη και ο ημιτελικός Τσαριτσάνη-Π.Ο.Ε - athleticlarissa.gr

 Υποστηρικτές 
Ο σύνδεσμος φιλάθλων του Οικονόμου Τσαριτσάνης είναι οι ZVAN BOYS. Ιδρύθηκαν στις 7 Σεπτεμβρίου 2008 και έκαναν την πρώτη παρουσία τους στο γήπεδο της Ελασσόνας στον αγώνα κυπέλλου ενάντια στην Ποδοσφαιρική Συνένωση Ελασσόνας.

 Παραπομπές 

 Πηγές 
 ΙΣΤΟΡΙΑ



Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1953
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1953